stanford-oval/wikipedia huggingface dataset:
הליגה הרוסית השנייה בכדורגל

ערך זה עוסק בליגה הרוסית השנייה בכדורגל. אם התכוונתם לארגון שניהל את הליגה בעבר, ראו .
| --- | --- |

 ענף:  כדורגל
 תאריך ייסוד:  1992
 ארגון מפעיל:  התאחדות ליגת הכדורגל המקצוענית (1992—2021) ליגת הכדורגל הלאומית (מאז 2021)
 מספר מתמודדים:  79 קבוצות
 מדינות משתתפות:  רוסיה רוסיה
 זוכה:  נפטכימיק ניז'נקאמסק מטאלורג ליפצק (5 כל אחת)
 מפעל גבוה יותר:  ליגת הכדורגל הלאומית
 מפעל נמוך יותר:  ליגת הכדורגל החובבנית
 https://www.2fnl.com
 
הסמליל הישן
הליגה הרוסית השנייה בכדורגל (ברוסית: Вторая Лига; נקראה בעבר ליגת הכדורגל המקצוענית של רוסיה, ברוסית: Профессиональная Футбольная Лига), או ליגת הכדורגל הלאומית השנייה (ФНЛ-2), היא הליגה השלישית בחשיבותה ברוסיה. אלופת הליגה מעפילה לליגת המשנה הרוסית, המאפשרת העפלה לליגת העל הרוסית בכדורגל, אם הקבוצה מצליחה גם שם. הליגה מנוהלת על ידי ליגת הכדורגל הלאומית, ארגון כדורגל האחראי לניהול הליגה השנייה והשלישית ברוסיה.
בליגה משחקים על פי עיקרון גאוגרפי, והיא מחולקת לארבעה בתים. כמות מועדוני הכדורגל משתנה מעונה לעונה. בעונת 2020/21 למשל, השתתפו בליגה 62 קבוצות ובעונת 2021/2022 השתתפו 75 קבוצות, בעונת 2023/2024 השתתפו 86 מועדונים. עד עונת 2022/2023, מנצחת מכל בית עלתה לליגה הראשונה. קבוצות שסיימו אחרונות ירדו לליגה החובבנית ואיבדו את מעמדן המקצועני. מנצחות מכל האזורים העפילו לליגת המשנה הרוסית (עד 2010 היה נהוג שמנצחות האזורים היו משתתפות בגביע ליגת הכדורגל המקצוענית על מנת להכריע מיהי אלופת הליגה השנייה). בעונת 2023/2024 הפורמט שונה באופן דרסטי וכולל בתוכו כמה שלבים, המורכבים מבית A ארצי ובית B המורכב מבתים אזוריים.
משחקי הליגה משודרים בפורטל Sportrecs.com.
היסטוריה

הליגה הוקמה ב-1992 בשם "הדיוויזיה השנייה של ליגת הכדורגל המקצוענית" (Второй дивизион ПФЛ). משנת 2011 היא נקראת "ליגת הכדורגל המקצוענית".
בעונת 2017/2018 נחנך אצטדיון מורדוביה ארנה, לקראת גביע העולם בכדורגל, מה שסייע לעלייה בפופולריות של משחקי קבוצת מורדוביה סרנסק, שהבטיחה את העפלתה לליגה הלאומית ארבעה מחזורים לסיום. במחזור ה-24 באזור "אורל עבר הוולגה", במשחק שהתקיים ב-15 במאי 2018, מורדוביה אירחה את סיזראן-2003 וניצחה אותה בתוצאה 1:0 לעיני 41,057 צופים, במה שהיווה לשיא צופים במשחק בתולדות הליגה השנייה.
בעונת 2019/2020 לראשונה נכללו נשים בין שופטי משחקי הליגה (אנסטסיה פוסטובוייטובה ושתיים נוספות). במסגרת רפורמה שהוכרזה בדצמבר 2019 החל מעונת 2020/2021 הליגה כוללת ארבעה בתים כאשר בית המזרח מוזג עם בית המרכז וכל בית כולל עד 16 קבוצות, כשמנצחת כל בית מעפילה לליגה הלאומית, ממנה מודחות ארבעת המקומות האחרונים. בנוסף, בהתאחדות הכדורגל הרוסית שוקלים מיתוג מחדש לליגה במסגרת ארגון מחודש ושינוי שם. זאת כחלק ממהלך שנועד למשוך קהל לליגות הכדורגל, בין ההצעות הנידונות הן הליגה השנייה או ליגת האזורים.
ביוני 2021 הליגה שינתה את שמה מליגת הכדורגל המקצוענית לליגת הכדורגל הלאומית-2, במסגרת רפורמה לקראת עונת 2021/2022, כשהליגה המקצוענית פוזרה ובמקומה ליגת הכדורגל הלאומית השנייה פוצלה לשתי חטיבות – בחטיבה הראשונה 20 קבוצות, ובשנייה הקבוצות מהליגה המקצוענית שפורקה. החטיבה השנייה חולקה לארבעה בתים, כשאלופת כל בית מעפילה בתום העונה לליגת המשנה הרוסית בכדורגל. בנוסף, הוצע להעלות את מעמדה של הליגה תוך הפרדת מועדונים שמראים פיתוח לאורך זמן ומוכנים לעמוד בקריטריונים להשתתפות בליגה הלאומית ועריכת משחקים במתכונת שבועית. זאת במטרה לאפשר למועדונים להתכונן בהדרגה לדרישות ליגת המשנה, כאשר הליגה השלישית תעבור לתחרויות במתכונת "אביב-סתיו" ולא רק בשנה קלנדרית, כפי שהיה נהוג קודם.
גביע ליגת הכדורגל המקצוענית

עד שנת 2003 זהות העולה לליגת המשנה הוכרעה על פי טורנירים אזוריים שונים. ב-2003 הוקם גביע ליגת הכדורגל המקצוענית שבה התמודדו כל מנצחות הליגות האזוריות על מנת להכריע מי מביניהן מעפילה לליגה הרוסית הראשונה. מחזיקת הגביע הייתה אלופת הליגה. בעונת 2010 הטורניר בוטל.
גלריה

סמל הליגה עד עונת 2016/2017
מסמלי הליגה בעבר
מסמלי הליגה
מסמלי הליגה
סמליל עבר
לוגו הליגה בעונת 2018/19
לוגו בעונת 2021/2022
סמליל בעונת 2022/2023
ראו גם

הליגה הרוסית הראשונה
ליגת העל הרוסית בכדורגל
עדי אייל

| --- | --- |
אין תמונה חופשית
 לידה:  1967 (בן 57 בערך) 
 מדינה:  ישראל
 השכלה:  אוניברסיטת תל אביב  אוניברסיטת בר-אילן  אוניברסיטת ברקלי
 תחומי מחקר:  הגבלים עסקיים
 
עדי אייל (נולד ב-9 בנובמבר 1967) הוא משפטן וכלכלן ישראלי, פרופסור למשפטים ולכלכלה באוניברסיטת בר-אילן. הוא מלמד את התוכנית לטיפוח המצוינות, שיטות מחקר במשפטים, דיני הגבלים עסקיים, דיני חברות, תורת המשחקים ואסטרטגיה עסקית.
ביוגרפיה > תחילת חייו

נולד בישראל ב-9 בנובמבר 1967 לחביבה ויגאל אייל. אמו, ד"ר חביבה אייל, היא פסיכולוגית קלינית מומחית. אביו, פרופסור יגאל אייל, לימד מנהל עסקים ושיווק באוניברסיטת תל אביב. בילדותו עבר יחד עם משפחתו לארצות הברית, שם גדל ולמד בבית ספר יסודי. בגיל תיכון עלה לישראל ולמד בה לימודים תיכוניים. שירת כלוחם בחטיבת גבעתי. לאחר שחרורו המשיך לשרת במילואים כחוקר ביחידת איתור הנעדרים של חיל האוויר.
ביוגרפיה > פעילות אקדמית

בשנים 1988–1993 למד התוכנית הבין-תחומית לתלמידים מצטיינים ע"ש עדי לאוטמן אצל פרופסור יהודה אלקנה, ובהנחיה אישית של פרופסור חיים גנז. במסגרת התוכנית למד פיזיקה, מתמטיקה, פילוסופיה, כלכלה ומשפט. בשנת 1997 השלים תואר ראשון במשפטים באוניברסיטת תל אביב.
בשנת 2001 השלים בהצטיינות יתרה תואר שני בפקולטה למשפטים של אוניברסיטת בר-אילן בנושא "ניתוח כלכלי ומשפטי של דיני ההגבלים העסקיים". בשנת 2002 השלים בציון מעולה דוקטורט במשפטים בתחום ההגבלים העסקיים בהנחייתם של פרופסור ידידיה שטרן מהפקולטה למשפטים ופרופסור אבי וייס מהמחלקה לכלכלה. נושא המחקר של עבודת הדוקטורט היה "מונופולין כבעיה דמוקרטית: מודל מוצע להצדקת דיני ההגבלים העסקיים". בעקבות הדוקטורט פרסם נייר עמדה בהוצאת המכון הישראלי לדמוקרטיה בשם "המונופוליסט כקרבן: על זכויות חוקתיות בדיני ההגבלים העסקיים". העבודה של אייל מתייחסת לראשונה לזכויות בהן פוגע חוק ההגבלים העסקיים ובוחן את ההצדקה של פגיעה זו לאור פסקת ההגבלה שבחוק יסוד: כבוד האדם וחירותו.
בשנת 2006 השלים דוקטורט בכלכלה באוניברסיטת קליפורניה בברקלי בהנחיית פרופסור דניאל רובינפלד (אנ') ופרופסור ג'וזף פארל, שכיהנו ככלכלנים ראשיים של רשויות ההגבלים העסקיים בארצות הברית: ב-DOJ וב-FTC (אנ'). נושא המחקר של עבודת הדוקטורט היה "יצירת שוקי מערכת ופגיעתם בתחרות: תאוריה כללית ויישום בשוק התקשורת הסלולרית".
מרצה באוניברסיטאות רבות בישראל ובעולם, כולל אוניברסיטת שיקגו, בית הספר לכלכלה של לונדון, אוניברסיטת קליפורניה בברקלי, אוניברסיטת קולורדו, אוניברסיטת מונש ועוד. הוא מרצה תדיר גם בהשתלמויות שופטים ועורכי דין.
מעבר לפעילותו האקדמית, משמש כמומחה כלכלי בתביעות מורכבות, לעיתים מטעם המדינה ולעיתים מטעם צדדים לדיון. הוא כיהן גם כיו"ר הוועדה הציבורית לבחינת הפקות מקור בטלוויזיה המסחרית, והגיש מסקנותיו לשר התקשורת וראש הממשלה.
מכהן כיו״ר דירקטוריון Be The Bank, העוסקת בהלוואות חברתיות לעסקים קטנים, וכן יו״ר דירקטוריון השקעות משפטיות (היום Justice Investments, בשיתוף מיטב דש השקעות). מומחה מטעם בית המשפט בתביעות הגבלים עסקיים ותובענות ייצוגיות, מגשר ובורר בסכסוכים עסקיים ומאבקי שליטה בין בעלי מניות, מנחה בסדנאות לתקשורת בין-אישית, במסגרת ״תקשורת הישגית״, השתלמויות שופטים, ביה״ס לפיקוד ומטה של צה״ל, משרד החינוך.
חבר בוועדת המומחים של לשכת רואי חשבון לאסדרת מטבעות ונכסים דיגיטליים.
חיים אישיים

אייל נשוי ואב לשלושה. מתגורר עם משפחתו במושב יעד.
בזמנו הפנוי אייל חובב אמנויות לחימה ומלמד יוגה. משמש גם כמדריך בקורסי גישור. מתנדב בליווי חולים במחלות מאיימות-חיים.
כתביו > ספרו

"Fairness in Antitrust: Protecting the Strong from the Weak" - יצא לאור ב-2014 בהוצאת "Hart Publishing, Oxford". עוסק בחובת ההגנה על זכויות כל המעורבים בסוגיות הגבליות, כולל המונופוליסטים עצמם.
הערות שוליים

1 2 3  קורות חיים - עדי אייל
| --- | --- |
בקרת זהויות :  NLI: 987007258050905171  GND: 1051857619  ISNI: 0000 0000 6806 2436  LCCN: no2014077346  NKC: mub2015891326  ORCID: 0000-0002-4957-2881  SUDOC: 181238284  VIAF: 97639228   WorldCat (עם VIAF): 97639228
ח'ירבת אל-חמאם

| --- | --- |

מבט על ח'ירבת אל-חמאם
 שמות נוספים:  נרבתא
 מידות
 שטח:  40 דונם
 גובה מעל פני הים:  247 מטר
 היסטוריה
 תרבויות:  התרבות הכנענית
 תקופות:   תקופת הברזל II התקופה ההלניסטית בארץ ישראל התקופה הרומית בארץ ישראל
 ננטש:  התקופה הרומית בארץ ישראל
 סוג:  תל
 מאורעות:  המרד הגדול
 אתר ארכאולוגי
 התגלה:  1978
 חפירות:  אוניברסיטת חיפה במסגרת סקר הר מנשה.
 ארכאולוגים:  אדם זרטל
 מצב:  הרוס
 גישה לציבור:  לא
 מיקום
 קואורדינטות:  32°24′26″N 35°08′01″E﻿ / ﻿32.4073102°N 35.1335506°E﻿ / 32.4073102; 35.1335506
  (למפת צפון השומרון מוגדלת) ח'ירבת אל-חמאם(למפת צפון השומרון רגילה) ח'ירבת אל-חמאם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'ירבת אל-חמאם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'ירבת אל-חמאם he
 
 מפה מפורטת של האתר וסביבתו
 
ח'ירבת אל־חמאם הוא אתר ארכאולוגי בצפון־מערב השומרון, בו נמצאו ממצאים מתקופת הברזל עד התקופה הרומית.
גאוגרפיה

האתר נמצא על תל ארכאולוגי בצפון מערב השומרון, סמוך ומדרום לוואדי ג'וז, אחד היובלים של נחל חדרה. ח'ירבת אל־חמאם מצויה במחצית הדרך בין עמק דותן לשרון, כ־3 קילומטר מערבית־דרומית להתנחלות מבוא דותן, 4 ק"מ מערבית צפונית לכפר הערבי עראבה ו־10 ק"מ מזרחית לבאקה אל־גרבייה, בגובה של 247 מ' מעל פני הים.
היסטוריה

במקום נמצאו שרידים החל מתקופת הברזל II, כנראה מהמאה ה־10 לפנה"ס. התגלו ממצאים כנעניים רבים, בהם שרידי מבנים, חרסים וכלים, בהם חפצי פולחן, בעיקר צלמיות של האלה אשרה. רוב השרידים שבתל הם מתקופה ההלניסטית, שבה נבנו הביצורים של העיר העליונה, "אולי – על דרך ההשערה – על ידי אלכסנדר ינאי".
העיר פסקה להתקיים, על פי עדות המטבעות והחרסים, בסוף המאה ה־1, היא תקופת המרד הגדול בהתאמה למערכת המצור שהתגלתה. לא נמצאו עדויות לחורבן או שרפה, ונראה שהעיר ניטשה. בהיעדר עדויות היסטוריות ברורות אפשר רק לשער את נסיבות סופה של העיר. מערכת המצור המשוכללת, והעובדה שהדייק לא נסגר בדרום, רומזים על אפשרות כניעתם של תושבי העיר.
על פי יוסף בן מתתיהו העיר נרבתא הוחרבה בידי קסטיוס גאלוס בתחילת המרד.
בשנים 1980–1982 חפר במקום אדם זרטל יחד עם חברי קיבוצו, עין שמר. זרטל גילה את האתר במסגרת סקר הר מנשה.
תיאור העיר

בחפירות שנערכו במקום בשנת 1982 זוהו האתרים הבאים:
העיר העליונה – העיר בוצרה על ידי חומה עבה עגולה בצורת "גלגל שיניים". בצד הצפוני התגלה שער שלא נחפר. אותר רחוב ומבני מגורים, בחלקם עם מקוואות, המאפיין הימצאות יהודים במקום.
מערכת המים – כללה ארבעה בורות חצובים תת־קרקעיים גדולים, שכל אחד מהם הכיל כ־500 מ"ק מים בממוצע. הבורות קבלו את מימיהם מ"אמת מים" שאספה את מי הגשם ממדרונות העיר ומגגות בתי העיר.
מערכת המצור הרומאית – מסביב לעיר התגלתה מערכת מצור רומית, כמעט שלמה, הכוללת: דייק, סוללת מצור ומחנות. אורך הדייק היה כ־2 ק"מ. נמצאו שלושה מחנות מצור, שניים קטנים ואחד בינוני. סוללת מצור ארכה היה כ־110 מ' ורחבה כ־3 מ'. הסוללה ניצבת לחומת העיר וניגשת לחלקה התחתון. גובה הסוללה כיום כמטר אחד מעל פני האוכף, וחלקה הדרומי עוצב בצורת מעין משולש, שפורש על ידי החופרים כרחבת בניה (Baulager) – המקום שבו נהג הצבא הרומי להרכיב את מכונות המצור.
זיהוי השרידים במקום

יש המזהים את המקום בתור "אֲרֻבּוֹת", "עיר מחוז" בימי מלכות שלמה. היה זה מקום מושבו של בן־חסד, אחד הנצבים של שלמה המלך כפי שמובא בספר מלכים א': "וְלִשְׁלֹמֹה שְׁנֵים-עָשָׂר נִצָּבִים, עַל-כָּל-יִשְׂרָאֵל, וְכִלְכְּלוּ אֶת-הַמֶּלֶךְ, וְאֶת-בֵּיתוֹ: חֹדֶשׁ בַּשָּׁנָה יִהְיֶה עַל-אחד (הָאֶחָד), לְכַלְכֵּל [...] בֶּן-חֶסֶד, בָּאֲרֻבּוֹת; לוֹ שֹׂכֹה, וְכָל-אֶרֶץ חֵפֶר." (פרק ד', ז'–י'). השם ארבות נשתמר כנראה בשמו של הכפר הסמוך ערבה.
הנציבות השלישית של שלמה המלך חלשה על אזור השרון ועמק חפר, כללה את העיר שוכה, המזוהה היום בין השאר עם הכפר הערבי "שְוֵיכָּה", כ־3 ק"מ צפונית מטולכרם. המחוז של ימי שלמה גבל בדרום עם המחוז השני – של הנציב בֶּן־דֶּקֶר: "בְּמָקַץ וּבְשַׁעַלְבִים, וּבֵית שָׁמֶשׁ; וְאֵילוֹן, בֵּית חָנָן", במזרח עם המחוז הראשון – של בֶּן־חוּר בְּהַר אֶפְרָיִם ובצפון עם המחוז הרביעי – של בֶּן־אֲבִינָדָב, בנפת דֹּאר
לאור שרידי הדייק והמחנות הצבא בעלי אופי רומאי מניחים כי הייתה גם העיר נרבתא המוזכרת אצל יוסף בן מתתיהו כמקום אליו נמלטו יהודי קיסריה. אולם, במקור זה אין עדות לקיומו של המצור על העיר, וזיהויה שנוי במחלוקת.
לקריאה נוספת

אדם זרטל, ארובות, חפר והנציבות השלישית של שלמה, תל אביב: הקיבוץ המאוחד, 1984
הערות שוליים

↑  במפה האתר רשום בתור "ח'ירבת אל-חמם" - ללא "א"
1 2 3 4  אדם זרטל, 'מערכת המצור הרומית בח'ירבת אל חמאם (נרבתא) בשומרון'. קדמוניות י"ד, 1981. עמ' 112-118
↑  יוסף בן מתתיהו מלחמות היהודים פרק ב
↑  ל. אדיב, חברי עין שמר חפרו בנרבתא, דבר, 20 באוקטובר 1980
יחיאל מיכל פיצ'ניק

רבי יחיאל מיכל הלוי פיצ'ניק (נפטר בט"ו בכסלו תר"ט, 1849) היה אדמו"ר חסידי, מייסד חסידות ברזנה ודור שני בחסידות סטפין כשאחיו ר' ישראל דוב בער מכהן כרבי השני מסטפין. מצד אביו צאצא לרבנים המפורסמים הב"ח והט"ז. וכן צאצא של רבי יחיאל מיכל מזלוטשוב שהיה חותנו של אביו, רבי דוד מסטפין תלמיד הבעל שם טוב והמגיד ממעזריטש. כיהן בחבל ווהלין כרב בית מדרש בסטולין ובהמשך כאדמו"ר בברזנה, בהזמנת הפריץ המקומי.
תולדות חייו > לפני האדמו"רות

נולד לר' דוד הלוי מסטפין, ממנהיגי החסידות בדורו וצאצא לשושלת הט"ז, כשאביו היה נין ר' דוד הלוי בעל "טורי זהב" ואב"ד אוסטרהא, בנו של ר' שמואל הלוי מלודמיר. ר' שמואל מלודמיר היה מגאוני ופרנסי הדור.
בהגיע הזמן, השיא רבי דוד מסטפין את בנו בכורו רבי יחיאל מיכל לבתו של תלמיד חכם גדול, איש נכבד וחשוב בשם רבי לייב, שהתגורר בעיר סטולין בפולסיה, והוא היה תלמידו של הצדיק רבי שלמה מקרלין. (בעיר סטולין שכנה גם השושלת של סטולין-קרלין). רבי יחיאל מיכל ישב על התורה והעבודה בבית מדרשו של חותנו בסטולין ובצניעותו הרבה לא רצה לקבל עליו שום משרה רבנית או אחרת שהציעו לו. אשתו פתחה לה חנות קטנה ומזה התפרנסו ושמו יצא לתהלה כצדיק תמים ועובד השם.
לר' יחיאל מיכל נולד בן יחיד וקראו שמו יצחק, על שם סבם רבי יצחק מדרוהוביץ', והוא מסר עצמו לחנוכו של בנם, שעוד מילדותו סימנים של ילד פלא בעבודת השם. רבי יחיאל-מיכל בעצמו למד עם בנו והדריכו בדרך היהדות ומשנה לשנה עלה הצעיר בתורה ועבודת השם.
לאב ובנו יצאו מוניטין בעולם הגדול, עד כדי כך שמחצרו המפורסמת של רבי מרדכי מטשרנוביל באו שליחים מיוחדים לתהות על קנקנו של הבחור צדיק רבי אהרן מטשרנוביל, בנו בכורו של ר' מרדכי, שהיו לו שתי בנות והבכירה פיגה'לי נשאה את בנו של הצדיק ר' ישראל מרוז'ין, רבי דוד משה מצ'ורטקוב, ועתה הגיעה לפרקה הבת הצעירה פריל'ה והשליחים מצאו את הצעיר ר' יצחק מתאים לחתן של שושלת טשרנוביל.
החצר החסידית בטשרנוביל הייתה אז בשיא השפעתה בעולם החסידות. קודם-כל מפני גדולתו של מיסד השושלת רבי נחום "המגיד הגדול" כמו שקראו לו, או "הבעש"ט הקטן", שכינוהו מחמת רוב צדקתו ומעשיו הדולים למען עניים ומרודים פדיון שבויים. ובעיקר בשל רבי מרדכי, שהיה נחשב אז בעיני רבבות חסידים כראש צדיקי הדור, ורוב רובם של אדמו"רי דורו נסעו אליו, כשחלקם היו לחסידיו הנלהבים.
תולדות חייו > האדמו"רות

השידוך בין ר' יצחק בנו של ר' יחיאל מיכל ובת הרב ר' אהרן מטשרנוביל נגמר בשעה טובה וה"חצר" בטשרנוביל התחילה להתכונן לחתונה הגדולה, אולם רבי יחיאל-מיכל ובנו רבי יצחק חזרו לתלמודם ולא דאגו הרבה להכנה לוגיסטית. כשהגיע הזמן המיועד התאספו בטשרנוביל מאות חסידים מכל הסביבה וגם המשפחה הגדולה וכולם יצאו מחוץ לעיר לקבל את פני החתן ומשפחתו, אולם כולם חיכו כמה שעות על הדרך והמחותנים לא הגיעו.
למחרת, ביום החופה, יצאו שוב מחוץ לעיר וחיכו כמה שעות עד סמוך לשעת החופה ושבו בפחי נפש. בשחזרו לעיר נודע להם שבינתיים הגיעה עגלה רצוצה ומרופטת, רתומה לסוס קטן וחלש, ובה החתן ואביו ואמו... היו מהחסידים ואנשי המשפחה שהביעו ספקות אם השידוך הזה עם עניים מרודים, מתאים לחצר הגדולה של טשרנוביל,, אך הצדיק ר' מרדכי הרגיע אותם ואמר: השתדכנו עם אנשים ולא עם סוסים.
לזוג הצעיר פסקו מזונות בטשרנוביל למשך שלוש שנים. אחרי עבור שלוש שנים חזר הזוג לסטולין ור' יצחק חזר לשבת על התורה והעבודה בבית מדרשו של אביו.
על הימים האלה הייתה הרבנית פרל'ה אשת ר' יצחק מספרת אחר-כך לבניה ונכדיה:
"בעלי ואביו ישבו בבית המדרש ועסקו בתורה יומם ולילה. ומאחר והחנות של ר' יחיאל מיכל שהייתה אמורה לפרנס את שתי המשפחות לא הספיקה למחייתם, נפל העול על כתיפי לדאוג לפרנסה ולצורכי הבית. ובכל זאת הייתי שמחה בחלקי".
אלא שבמהרה הגיע רווח והצלה לר' יחיאל מיכל וביתו. מאחר שהחסידות נמצאה אז במעלה והמוני היהודים דבקו בהתלהבות במנהיגיהם החסידיים, וגם שמעם של רבי יחיאל מיכל ובנו ר' יצחק, הלך למרחוק, שלח ה"פריץ" בעל האחוזות של העיירה הקרובה ברזנה שליחים לר' יחיאל-מיכל שיעתיק מושבו לעיר ברזנה, והוא יבנה בשבילו בית-מדרש גדול ויתן לו בית ואחוזת קרקע, וכן עוד הרבה הקלות. וככה באו ר' יחיאל-מיכל ובנו לעיר ברזנה והתחילו למשוך אליהם המונים מכל הסביבה.
ר' יחיאל מיכל ובנו ר' יצחק ישבו גם שם על התורה ועל העבודה, אלא שבברזנה יצא ר' יחיאל-מיכל מבדידותו והוכרח להורות לרבים, שדפקו על דלתותיו, את דרך החסידות לעבודת השם. בכל זאת המשיך גם שם בדרכו להתבודד בכל עת מצוא ולהתעמק בחכמת היהדות. מספרים מקרה הקשור בשם המשפחה - פיצ'ניק. בימיו הוציא צו קיסר רוסיה שכל אחד מוכרח לאמץ לעצמו שם משפחה ופקידים מהמחוז באו גם לברזנה לרשום שמות לכל אחד.
כשהגיעו הפקידים לביתו של ר' יחיאל-מיכל מצאוהו מתבודד ומתעמק בלימודיו, עד שלא יכלו אפילו לגשת ולשאול אותו. מקורבי הרב שהיו בבית המדרש, השתדלו להבהיר לפקידים הללו שהוא איש צדיק מ'השרפים' מובדל מהעולם הזה, ועל סמך זה רשמו הפקידים לעצמם את השם: פיצ'ניק.
ר' יחיאל-מיכל נפטר בט"ו כסלו שנת תר"ט.
משפחתו

אחיו:
ר' ישראל דוב בער מסטפין - האדמו"ר מסטפין השני שמילא את מקום אביו, ר' דוד מסטפין, הרבי מסטפין הראשון. נפטר בשנת תרי"ב כשלש שנים אחרי אחיו. אח נוסף היה ר' חיים משה "מגיד מישרים" מגריידינג. ר' יחיאל מיכל היה מחותנם של המגיד מטשרנוביל, ר' מרדכי טברסקי ובנו ר' אהרן מצ'רנוביל.
מרעייתו בת ר' לייב מסטולין, נולד לו ילדו היחיד:
הרב יצחק פיצ'ניק - היה האדמו"ר השני מברזנה. נולד כנראה בסטולין. בילדותו למד מפי אביו בעצמו שהתמסר לחינוכו בהכירו שהוא נועד לגדולות. בגיל צעיר כבר החלו לנהור אליו המונים לקנות את דרך החסידות מפיו. כיהן בברזנה. מגדולי מנהיגי יהדות ווהלין בדורו.
נכדו, הרב אברהם שמואל פיצ'ניק בנו של הרב יצחק פיצ'ניק, מילא את מקום אביו בעיירה ברזנה שבווהלין והיו לו שבעה ילדים
נינו שנקרא על שם בנו היה ר' יצחק פיצ'ניק (השני) מברזנה שמילא את מקום אביו ר' אברהם שמואל בברזנה
לקריאה נוספת

הרב אהרן הלוי פיצ'ניק, כרוניקה של שושלת חסידית אחת, בתוך: שנה בשנה, היכל שלמה, ירושלים תשכ"ז, עמ' 379–396.
הרב אהרון הלוי פיצ'ניק, ספר מטה אהרון : מגילת יוחסין למשפחות פיצ’ניק, ספרד, צוקרמן... ושאר המשפחות שנמשכות ייחוסיהן עד רבי נחום מטשרנוביל... ולמעלה בקודש עד רש"י ודוד המלך, ירושלים תש"ם, עמ' 5–11, 25, 26.
הרב ד"ר יצחק אלפסי, החסידות מדור לדור : חלק ראשון - מהבעש"ט ועד לדור החמישי, ירושלים תשנ"ה, עמ' 170.
הערות שוליים

↑  ביידיש: פיטשעניק, פעטשעניק.
לואיס מיגל

| --- | --- |

לואיס מיגל בהופעה
 לידה:  19 באפריל 1970 (בן 54) פוארטו ריקו
 שם לידה:  Luis Miguel Gallego Basteri 
 שם במה:  El Sol de México 
 מוקד פעילות:  מקסיקו 
 תקופת הפעילות:  מ-1981
 סוגה:  פופ לטיני, בולרו, קרונר
 סוג קול:  טנור 
 שפה מועדפת:  ספרדית, איטלקית 
 כלי נגינה:  פסנתר 
 חברת תקליטים:  EMI, וורנר מיוזיק לטינה, EGREM, DICAP 
 בן או בת זוג:  מריה קארי (1998–2001) דייזי פואנטז (1995–1998) 
 פרסים והוקרה:  Grammy Award for Best Mexican/Mexican-American Album (1985)  Lo Nuestro Excellence Award (2003)  Grammy Award for Best Regional Mexican Music Album (including Tejano) (2019)  Lo Nuestro Award for Pop Album of the Year (1994)  Lo Nuestro Award for Pop Song of the Year (1990)  Lo Nuestro Award for Pop Album of the Year (1995)  פרס הגראמי הלטיני לאלבום השנה (2018)  Grammy Award for Best Mexican/Mexican-American Album (2006)  Latin Grammy Award for Best Ranchero/Mariachi Album (2005)  פרס גראמי לאלבום הפופ הלטיני של השנה (1994)  פרס גראמי לאלבום הפופ הלטיני של השנה (1995)  פרס גראמי לאלבום הפופ הלטיני של השנה (1998)  פרס הגרמי הלטיני לזמר פופ (2000)  פרס הגראמי הלטיני לאלבום השנה (2000)  Latin Grammy Award for Best Ranchero/Mariachi Album (2018)  כוכב בשדרת הכוכבים בהוליווד 
 http://www.luismigueloficial.com/
 פרופיל ב-IMDb
 
לואיס מיגל גז'גו בסטרי (בספרדית: Luis Miguel Gallego Basteri; נולד ב-19 באפריל 1970), הידוע כלואיס מיגל הוא אחד מהזמרים הלטינים המצליחים והפופולרים ביותר באמריקה הלטינית מאז שנות ה-80 המוקדמות.
מיגל זכה ב-4 פרסי גראמי הלטיניים וב-5 פרסי גראמי, ובגיל 26, הוא קיבל כוכב בשדרת הכוכבים של הוליווד. הוא מחזיק בשיא של ההופעות הרווחיות ביותר של אומן לטיני.
מיגל מכר למעלה מ-90 מיליון תקליטים ברחבי העולם.
ביוגרפיה

מיגל נולד בסאן חואן שבפוארטו ריקו לזמר הספרדי המנוח לואיס גאג'גו סאנצ'ז (לואיס ריי) (Luisito Rey) ולשחקנית האיטלקייה, מרסלה בסטרי. במשך שהייתם הקצרה של הוריו באי, נולד בפוארטו ריקו ולאחר מכן כשהוא בן ימים אחדים, עברו הוריו לחיות במקסיקו. ב-1990 קיבל אזרחות מקסיקנית מנשיא מקסיקו. יש לו שני אחים צעירים ממנו, סרחיו ואלחנדרו. אמו של לואיס נעלמה בשלהי 1987 ועד היום לא ידוע מה עלה בגורלה.
לואיס מיגל החל את הקריירה שלו בגיל 11. הוא הופיע בתחרויות כישרונות ובילה לצד אביו בהופעותיו.
בנוסף הוא הופיע בתוכנית הטלוויזיה של ארנולדו קוודה ושר את השיר "לה מלגונייה". הופעתו הדהימה את המנחה ואת קהל הנוכחים, ובין הופעה להופעה שנתן, אנשי חברת התקליטים של EMI נכחו באחת מההופעות, וחודש לאחר מכן החתימו את לואיס על חוזה הקלטות.
ב-1982, הקליט מיגל את אלבומו הראשון "1+1=2 מאוהבים", ועד סוף שנת 1984 הקליט שלושה אלבומים נוספים: Directo Al Corazon (Directo al corazón), Decidete (Decídete) ו-Palabra de Honor (Palabra de honor (album)). בשנה זו התחיל את סיבוב ההופעות הראשון הבינלאומי הראשון שלו מבין רבים, ועשה את הסרט הראשון שלו "Ya Nunca Mas"(Ya nunca más (film)). למרות הביקורות הטובות וההצלחה בקופות, מאוחר יותר בחייו התכחש לואיס לקריירת הסרטים שלו. הוא זכה בתקליט הזהב הראשון שלו על שירי הסרט.
בשנת 1985, זכה מיגל לראשונה בפרס גראמי על השיר "אני אוהב אותך כמו שאת", דואט שביצע עם הזמרת הסקוטית שינה איסטון והפך לאומן הלטיני הראשון שזוכה בפרס זה. באותה השנה הוא זכה בפרס "Antorcha de plata" בפסטיבל השירים של צ'ילה, בווינה דל מאר.
ב-2004, הוציא מיגל את האלבום " Mexico En La Piel". האלבום הוא אוסף שירי מאריאצ'י מקסיקניים. הוא זכה להצלחה רבה, והפך לאחד מהאלבומים הטובים ביותר של מיגל. האלבום זיכה את מיגל בשני פרסי גראמי. 100,000 עותקים נמכרו בשבוע הראשון ליציאתו רק במקסיקו.
ב-2006 שר לטלנובלה "האמת הסמויה" ("La Verdad Oculta") את שיר הנושא שלה "Si Te Perdiera" ("לו איבדתי אותך") שנכתב והולחן על ידי המשורר הספרדי המפורסם מנואל אלחנדרו.
באותה שנה הוציא מיגל אלבום לחג המולד בשם "Navidades".
ב-6 במאי 2008, יצא אלבומו "Complices". בספטמבר אותה שנה, יצא מיגל לסיבוב הופעות בכל יבשת אמריקה, בספרד, באיטליה ובפורטוגל. ב-22 בספטמבר 2009 יצא למיגל אלבום רמיקס בשם "No Culpes A La Noche".
חייו האישיים

ב-1989, נולד למיגל ולשחקנית סטפני סאלס (Stephanie Salas) בת בשם מישל. מיגל לא הכיר במישל כבתו.
בין השנים 1998–2001, יצא מיגל עם הזמרת מריה קארי. ב-2005, החל מיגל לצאת עם הדוגמנית והשחקנית המקסיקנית ארסלי ארמבולה. לזוג שני בנים: מיגל (נולד ב-1 בינואר 2007) ודניאל (נולד ב-18 בדצמבר 2008).
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה של בילבורד | 2024 | אמן סיבוב הופעות מוביל - לטיני | לואיס מיגל | זכייה |  |
הערות שוליים

↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
| --- | --- |
בקרת זהויות :  NLI: 987007419840505171  BNC: 000037422  BNE: XX890146  BnF: cb139354393 (data)  GND: 134462718  ICCU: DDSV050555  ISNI: 0000 0000 5949 8844  LCCN: n92032208  MusicBrainz: 90270118-8ed0-4446-bf97-8a09b3f9e8f3  NTA: 071310223  ORCID: 0000-0002-1977-4239  VIAF: 54336178   WorldCat (עם VIAF): 54336178
Snarky Puppy

| --- | --- |

סנארקי פאפי בהופעה בתיאטרון הווג, מאי 2016
 מקום הקמה:  דנטון 
 מוקד פעילות:  טקסס, ארצות הברית
 תקופת הפעילות:  מ-2004
 סוגה:  פיוז'ן ג'אז
 חברת תקליטים:  Ropeadope Records GroundUP Records Impulse! Records דקה Sitmom Records
 שיתופי פעולה בולטים:  להלה האת'וויי, תזמורת המטרופול, בקה סטיבנס, סוזנה בקה, ג'ף קופין, סאליף קייטה, לורה מבולה, ג'ייקוב קולייר, דייוויד קרוסבי
 פרסים והוקרה:  פרס גראמי לביצוע ה-R&B הטוב ביותר (2014)  Grammy Award for Best Contemporary Instrumental Album (2021)  Grammy Award for Best Contemporary Instrumental Album (2017)  Grammy Award for Best Contemporary Instrumental Album (2016)  Grammy Award for Best Contemporary Instrumental Album (2023) 
 http://www.snarkypuppy.com/
 פרופיל ב-IMDb
 חברים
 מייקל ליג קורי הנרי שון מרטין ביל לורנס ג'סטין סטנטון בוב לנזטי מארק לטיירי כריס מקווין מייק מאהר ג'יי ג'נינגס כריס בולוק בוב ריינולדס זאק ברוק רוברט סירייט לרנל לואיס ג'ייסון תומאס נייט וורת' מרסלו וולוסקי קייטה אוגאווה
 
Snarky Puppy  (בתעתיק עברי: סנארקי פאפי, בתרגום חופשי: כלבלב ציניקן-סרקסטי) הוא הרכב פיוז'ן-ג'אז אינסטרומנטלי אמריקאי בהנהגת הבסיסט, המלחין והמפיק מייקל ליג.